Policia Local, Policia Nacional i Protecció Civil repartixen màscares a persones usuàries del transport públic
14 d’abril 2020

![Imagen 1](/media/kxvlie55/72c_entregamascarilla.jpeg)![Imagen 2](/media/ofbbmvvi/72c_alcalde.jpg)

Entre hui dimarts, 14 d'abril, i demà dimecres, 15 d'abril, i durant dos hores cada dia, la Policia Local de Sagunt, el Cos Nacional de Policia i Protecció Civil realitzaran el repartiment de màscares a les persones usuàries del transport públic del nostre municipi que es desplacen als seus llocs de treball.

  

Cal destacar que la Policia Local ha rebut 12.000 màscares per a repartir, mentre que la Policia Nacional entregarà altres 4.000 màscares. A més, a Sagunt hi haurà una patrulla fixa en l'estació de Renfe i diverses patrulles cobriran parades de les diferents línies d'autobús.

  

El repartiment es realitzarà en les 14 parades de la Línia 1 que connecta el nucli de Sagunt amb l'Hospital; en les 18 parades de la Línia 102 que connecta el nucli de Sagunt amb l'avinguda Mediterrani i les 20 parades de la Línia 2 que connecta el nucli de Port de Sagunt amb Almardá.​

  

![](/media/jxmhvnyu/72c_entrega2.jpeg)  
![](/media/vqkhijki/72c_entregacochepc.jpeg)  
  

Sobre esta iniciativa, l'alcalde de Sagunt, Darío Moreno, ha declarat: «**Hui hem començat a repartir 16.000 màscares, que van en la línia, precisament del que ha establit el govern central i autonòmic, que les màscares són recomanables, precisament per a eixos trajectes en transport públic als centres de treball**». També, Moreno ha destacat que és important recordar que l'ordre continua sent de confinament: «**Intentem evitar qualsevol mena d'eixida de casa i qualsevol mena d'exposició**».

  

D'altra banda, l'alcalde ha aprofitat l'oportunitat per a agrair la labor que està duent a terme tant el govern central, com el govern autonòmic, precisament pensant, en la seguretat dels ciutadans. A més, ha afegit que, «**per part del consistori, particularment, Policia Nacional, Policia Local i Protecció Civil duran a terme eixe repartiment de 16.000 màscares**».

  

Finalment, Moreno ha expressat que «**continuem avançant i prenent mesures en la línia de la seguretat de tota la població. Però és imprescindible que això siga un esforç col·lectiu i que tots posem de la nostra part per a frenar esta crisi sanitària el més prompte possible**».

  

​  

*   [](http://www.facebook.com/sharer.php?u=https://aytosagunto.es/va/actualitat/policia-local-policia-nacional-i-proteccio-civil-repartixen-mascares-a-persones-usuaries-del-transport-public/ "Facebook")
*   [](http://twitter.com/share?url=https://aytosagunto.es/va/actualitat/policia-local-policia-nacional-i-proteccio-civil-repartixen-mascares-a-persones-usuaries-del-transport-public/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/policia-local-policia-nacional-i-proteccio-civil-repartixen-mascares-a-persones-usuaries-del-transport-public/ "Linked In")
*   [](mailto:?body=https://aytosagunto.es/va/actualitat/policia-local-policia-nacional-i-proteccio-civil-repartixen-mascares-a-persones-usuaries-del-transport-public/)